La germana ultimato al Litovio de 1939 estis buŝa ultimato, kiun Joachim von Ribbentrop, ministro pri eksteraj aferoj de Nazia Germanio, prezentis al Juozas Urbšys, ministro pri eksteraj aferoj de Litovio la 20an de marto 1939. La germanoj postulis, ke Litovio rezignu la Klaipėda-Regionon (ankaŭ konatan kiel la Memel-Teritorio), kiu estis apartigita de Germanio post la Unua Mondmilito, aŭ la Wehrmacht invadus Litovion. La litovoj atendis la postulon post jaroj da kreskanta streĉiteco inter Litovio kaj Germanio, kreskanta por-nazia propagando en la regiono, kaj daŭra germana ekspansio. Ĝi estis eldonita nur kvin tagojn post la nazia okupo de Ĉeĥoslovakio.
Ĉeĥoslovakio